На основу Решења о банкротству стечајног судије Привредног суда у Зрењанину Ст.6/2011 од 19.07.2011. а у складу са члановима 131, 132 и 133 Закона о стечају ( Сл. Гласник РС бр. 104/2009), Националним стандардом број 5 о начину и поступку уновчења имовине стечаног дужника („Сл. Гласник РС“ бр. 13/2010) као и Одлуком Одбора поверилаца од 20.11.2012 године, стечајни управник стечајног дужника

**АД“ПЕКАРА КИКИНДА“ у стечају из Кикинде,**

***О Г Л А Ш А В А***

***ПРОДАЈУ ИМОВИНЕ СТЕЧАЈНОГ ДУЖНИКА***

***НЕПОСРЕДНОМ ПОГОДБОМ***

**Предмет продаје је: Целина 1. –** која представља функционалну целину Пекаре, која је састоји од више грађевинских објеката на парцели 8449 са инфрасруктурно опремљеним земљиштем и инфрасруктурно опремљеним земљиштен на парцели 8450, опремом за обављање делатности и ситним инвентаром, по пописној листи од 25.01.2013.

Процењена вредност имовине је**: 143.757.840,79** динара.

**Депозит** за Целину 1. износи**: 28.800.000,00** динара.

**Предмет продаје је: Целина 2.** – Радионица – Перионица - Облатнара, која се састоји од грађевинских објеката, инфраструктурно опремљеним земљиштем на парцели 8452 и опремом и резервним деловима.

Процењена вредност је**: 15.124.952,16** динара.

**Депозит** за Целину 2**.** износи: **3.000.000,00** динара.

**Предмет продаје је пекарска и друга опрема, са нерегистрованим возилима,** која се продаје појединачно, а по пописној листи и укупној процењеној вредности од: **19.417.559,04** динара.

**Депозит за продају појединачне опреме износи: 20% од сваког појединачног предмета продаје.**

**Процењена вредност имовине није минимално прихватљива вредност, нити је на ма који други начин обавезујућа или опредељујућа за понуђача приликом одређивања висине понуде.**

Право на учешће у поступку продаје имају сва правна и физичка лица.

Имовина се може разгледати сваког радног дана од дана објављивања Огласа до 14.12.2012. у периоду од 8 до 14 сати, уз обавезну најаву на телефон 0230/434-850 и 0230/434-614. Имовина се продаје у виђеном стању без гаранција стечајног управника у погледу евентуалних недостатака.

Продаја се врши методом непосредне погодбе, тако што сва заинтересована лица могу доставити понуду у писаном облику стечајном управнику, на адресу **АД“ Пекара Кикинда“ у стечају, Светосавска 59 Кикинда, до 14.03.2013. до 12 часова.**

Право на учешће у поступку продаје имају сва правна и физичка лица која:

1. Након добијања профактуре, изврше уплату ради откупа продајне документације у износу од 10.000,00 динара, за Целину 1 и Целину 2, и 1.000,00 динара за осталу опрему која се продаје појединачно (профактура се може преузети сваког радног дана, закључно са 08.03.2013. од 8 до 14 сати у просторијама стечајног дужника);
2. Уплате новчани износ траженог депозита по функционалним целинама – за Целину 1 и Целину 2, на текући рачун стечајног дужника број: **200-2386770101016-04** или положе неопозиву банкарску гаранцију наплативу на први позив, најкасније до **11.03.2013**. (рок за уплату новчаног износа је **11.03.2013**.) У случају да у поступку продаје победи Купац који је новчани износ обезбедио банкарском гаранцијом, исти мора измирити новчани износ у року од 48 сати од дана када је проглашен најбољим понуђачем, а пре потписивања купопродајног уговора, након чега ће му бити враћена гаранција.
3. Потпишу изјаву о губитку права на враћање депозита. Изјава чини саставни део продајне документације.

Прихватају се искључиво запечаћење понуде са назнаком „Понуда“ на коверти и назнаком на коју целину се односи, односно са назнаком – за осталу опрему, на адресу АД „ Пекара Кикинда“ у стечају, Светосавска 59 Кикинда.

Запечаћена коверта са понудом треба да садржи:

* Пријаву за учешће, потписану лично или од стране овлашћеног лица и доказ да је у питању овлашћено лице;
* Безусловну понуду, уз навођење јасно одређеног износа на коју понуда гласи;
* Доказ о уплати депозита или копију гаранције,
* Потписну изјаву о губитку права на повраћај депозита;
* Фотокопију пуномоћја овереног пред судом за заступање на јавном отварању понуда, а ради посупка непосредне погодбе, ако поступку присуствује овлашћени представник.

**Јавно отварање понуда** ће се одржати дана **14.03.2013. у 12,15 сати** у просторијама стечајног дужника, у присуству Комисије и заинтересованих лица.

**Непосредна погодба** ће се извршити дана **19.03.2013.** у просторијама стечајног дужника и то:

* за Целину 1. у 10 сати,
* за Целину 2. у 11 сат и
* за осталу опрему у 12 сати.

Ако непосредној погодби, присуствује понуђач лично потребно је да исти поседује и пружи на увид доказ о индентитету. У случају да понуђача заступа овлашћено лице потребно је да исто лице положи оригинал пуномоћја (овереног пред судом) за заступање у овом поступку.

Позивају се чланови Одбора поверилаца да присуствују отварању понуда и директним преговорима, ради продаје непосредном погодбом.

Стечајни управник отвара понуде тако што:

1. Чита правила отварања писмених понуда;
2. Отвара писмене понуде;
3. Уписује у регистар понуда износ одређен у свакој понуди, имовину на коју се понуда односи, као и потврду о уплаћеном депозиту;
4. Одржава ред на јавном отварању понуда;
5. Потписује записник.

Осталим учесницима у поступку продаје, који нису проглашени најбољим понуђачем, новчани износ или банкарска гаранција биће враћена у року од 3 дана, односно до 23.03.2013.

Стечајни управник ће Одбору поверилаца/ стечајном судији за Купца предложити понуђача који је писменом понудом или у накнадно обављеним директним преговорима поднео најповољнију понуду, а нарочито у погледу висине цене.

Купопродајни уговор се потписује у року од 3 дана од дана проглашења најбољег понуђача, под условом да је новчани износ ради учествовања у поступку продаје који је обезбеђен гаранцијом уплаћен на рачун стечајног дужника. Уговором о купопродаји ће детаљно бити регулисани услови и рокови плаћања. Тек након уплате купопродајне цене од стране Купца и након добијања потврде од стране стечајног дужника о извршеној уплати у целости, исти стиче право на укњижбу непокретности, док код покретне имовине Купац стиче право власништва моментом уплате купопродајне цене.

Свако лице које је стекло право на учешће у складу са условима прописаним овим огласом, губи право на враћање новчаног износа у складу са Изјавом о губитку права на враћање новчаног износа.

Ако проглашени купац не потпише записник, купопродајни уговор или не уплати купопродајну цену у року предвиђеном Уговором, као и у свим другим случајевима предвиђеним Изјавом о губитку права на враћање новчаног износа, губи право на враћање новчаног износа.

Стечајни управник није у обавези да прихвати ниједну достављену понуду.

Коначну одлуку о избору Купца непосредном погодбом доноси искључиво Одбор поверилаца, ако је нижа од 50% од процењене вредности имовине.

Порезе и трошкове сноси проглашени Купац.

Овлашћено лице: Милица Богуновић, контакт телефон: 060/0502060.